4. ΝΟΜΟΣ υπ’ αριθ. 2317 της 13/17 Μαρτ. 1953 (ΦΕΚ Α΄ 61) Περί απαγορεύσεως εκτελέσεως ωρισμένων μεταφορών δι’ Ελληνικών πλοίων. Άρθρον μόνον.-1.«Δια Β.Δ/τος εκδιδομένου εκάστοτε, προτάσει των Υπουργών Εμπορικής Ναυτιλίας και Εξωτερικών δύναται να απαγορεύηται η μεταφορά φορτίων δια πλοίων υπό Ελληνικήν σημαίαν μεταξύ λιμένων ή περιοχών καθοριζομένων δια του Β.Δ/τος, δι’ ου δύνανται επίσης να ορίζωνται και τα υποκείμενα εις την απαγόρευσιν φορτία ως και να απαγορεύηται οπωσδήποτε εις τα υπό Ελληνικήν σημαίαν πλοία να προσεγγίζουν εις ωρισμένους λιμένας. Η άρσις των κατά το προηγούμενον εδάφιον απαγορεύσεων ενεργείται δια Β.Δ/τος εκδιδομένου προτάσει των αυτών Υπουργών». Η παρ. 1 ετροποποιήθη ως άνω δια του άρθρ. 1 Ν.Δ. 2398/1953. 2.Οι παραβάται των απαγορεύσεων των καθοριζομένων υπό των περί ων η προηγουμένη παράγραφος Β.Δ/των τιμωρούνται, τη εγκλήσει του Υπουργού Εμπορικής Ναυτιλίας, κατά τους όρους του άρθρ. 458 του Ποινικού Κώδικος, επιτρεπομένης εν προκειμένω της επιβολής χρηματικής ποινής μέχρι δέκα εκατομμυρίων μεταλλικών δραχμών, οι δε πλοίαρχοι των πλοίων και δια προσωρινής στερήσεως του διπλώματός των από τριών μηνών μέχρι δυο ετών. Δυνάμει της παρ. 3 άρθρ. 2 Α.Ν. 92 της 3/10 Αυγ. 1967 (τόμ. 40) από της δημοσιεύσεώς του αι ποιναί αι καθοριζόμεναι εν τη παρ. 1 του άρθρ. 2 αυτού εφαρμόζονται και επί των παραβάσεων των διατάξεων του ανωτέρω Νόμ. 2317/1953 και των εις εκτέλεσιν αυτού εκδιδομένων Δ/των. Αι καθοριζόμεναι εν τη παρ. 1 άρθρ. 2 ποιναί είναι η της φυλακίσεως μέχρι 5 ετών, μη επιτρεπομένης της αναστολής ή μετατροπής αυτής εις χρηματικήν, ή χρηματική ποινή μέχρις ενός εκατομμυρίου μεταλλικών δραχμών ή αμφότεραι. Η ποινική δίωξις ασκείται αυτεπαγγέλτως. 19.Δ.ω.4 Διάφορες Διατάξεις 